Kəpənək qanadlarındakı əlifba

Kəpənək qanadlarındakı əlifba Norveçdə anadan olmuş fotoqraf Kjell B.Sandved tərəfindən hazırlanmış foto işdir. Sandved Vaşinqtonda Smithsonian İnstitutunun tərkibində olan Milli Təbiət Tarixi muzeyində işləyib və təsadüfən o, latın əlifbasının hərflərini və ərəb rəqəmlərini kəpənək qanadlarındakı nümunələrdə tapmaq fikrinə gəlib.

Foto ekskursiyaları onu Braziliya, Konqo, Papua-Yeni Qvineya və Filippinə  aparıb çıxardı. 1975-ci ildə o, əlifbasını tamamladı və  "Smithsonian" jurnalında dərc etdirdi.